
PËR RISHPËRNDARJEN E FONDEVE, BRENDA PROGRAMEVE, NË BUXHETIN E VITIT 2016, MIRATUAR PËR MINISTRINË E PUNËVE TË BRENDSHME

Në  mbështetje të  nenit 100 të Kushtetutës, të shkronjës “a”, të nenit 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 17, të ligjit nr. 147/2015, “Për buxhetin e vitit 2016”, të ndryshuar, me propozimin e ministrit të Punëve të Brendshme, Këshilli i Ministrave  
					
VENDOSI:

1. Në buxhetin e vitit 2016, miratuar për Ministrinë e Punëve të Brendshme, bëhet rishpërndarja e fondeve, brenda programeve buxhetore, si më poshtë vijon:
a) Për programin “Policia e Shtetit”, në artikullin 231 “Shpenzime për investime”, shtohet fondi 63 000 000 (gjashtëdhjetë e tre milionë) lekë, për mbulimin e shpenzimeve në investime për projektin “Sistemi i transmetimit të të dhënave DATACOM”; 
b) Për programin “Emergjenca Civile”, në artikullin 602 “Mallra e shërbime”, shtohet fondi 14 400 000 (katërmbëdhjetë milionë e katërqind mijë) lekë për mbulimin e shërbimeve të kryera në territorin e Republikës së Shqipërisë për fikjen e zjarreve në pyje gjatë muajit gusht-shtator 2016.
2. Fondi prej 77 400 000 (shtatëdhjetë e shtatë milionë e katërqind mijë) lekësh, i përcaktuar në shkronjat “a” dhe “b”, të këtij vendimi, përballohet nga pakësimi i buxhetit për programin “Gjendja civile”, zëri “Shpenzime për investime”, dhe për programin “Planifikim menaxhimi”, zëri “Shpenzime korrente”.
3. Ngarkohen ministri i Punëve të Brendshme dhe ministri i Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

